เมื่อก่อนร้านอยู่ไกล้ๆสำนักประกันสังคมเขตพื้นที่ 7 ไกล้ๆร้านครัวเจ๊ใหญ่ ถนนวงแหวนกาญจนาและปัจจุบันร้านย้ายเลยมาอีกซักประมาณ 1 กม ถ้ามาจากเส้นพระราม 2 เข้ากาญจนามุ่งไปทางตัดกับเพชรเกษม ร้านจะอยู่ก่อนจะถึงแยกเลี้ยวเข้าถนนเอกชัย เลยร้านบ้านเก่าเตาดินมานิดหน่อยค่ะ 
ที่นี่เป็นอาหารอีสานพวกลาบ, น้ำตก, ส้มตำ, จิ้มจุ่ม,ต้มแซ่บ,ปลาเผา, ไก่ย่าง   ส่วนใหญ่จะมานั่งสังสรรค์แบบครอบครัว เพื่อนฝูงค่ะ ไม่แออัด นั่งสบายๆ ดี ช่วงเย็นๆ เห็นคนแน่นร้านตลอด แต่โต๊ะรับรอง และที่จอดรถมีเยอะพอรองรับแน่นอนค่ะ  เมนูที่สั่งมาก็จะมี
- ลาบหมู : แซ่บดีค่ะ ใส่ตับให้ชิ้นใหญ่ๆเลย ตอนแรกนึกว่าตับหวานซะอีก 555+ ทานกับผัดสด อร่อยใช้ได้เลยค่ะ
- ส้มตำไทย : ตอนทีร้านยังไม่ย้ายมา เราว่าส้มตำไทยเค๊าทำได้อร่อยมากนะคือสั่งทุกครั้งที่มาที่นี่เลย แต่พอมาลองครั้งนี้ ไม่อร่อยเลยค่ะ มันไม่กลมกล่อม ไม่เปรี้ยวมะนาวเลย ไม่รู้ว่าเค๊าเปลี่ยนคนทำหรือป่าว เพราะเมื่อก่อนอร่อยมากอ่ะ  จานนี้ ณ วันที่เราไปทานนี้ เราไม่ให้ผ่านค่ะ 
-  ปากเป็ดทอด : อันนี้จัดว่าเด็ด! กรอบอร่อย กรุบๆ นิดๆ จิ้มกับซอสพริกนี่ฟินกันไปเลย อร่อยค่ะ 
- หมูย่าง : คือถ้าสั่งคอหมูย่างก็จะมีมันติด ซึ่งเราไม่ชอบกิน เลยสั่งหมูย่างจิ้มแจ่วมาแทน เค๊าปรุงรสคลุกเคล้าหมักกับเนื้อหมูก่อนจะนำไปย่างค่ะ ไม่มีมัน หรือมีก็น้อยค่ะ จิ้มน้ำจิ้วแจ่ว เด็ดฝุดๆ 
- หมูแดดเดียว : จานนี้ก็อร่อยอีกเช่นกันค่ะ ตัวเนื้อทอดมากำลังอร่อย ไม่แข็ง จิ้มกับซอสพริก ตามด้วยข้าวเหนียวซะหน่อย อื้มม !! 

โดยสรุป อร่อย แซ่บๆ  นั่งสบายๆ โต๊ะไม่ติดกันจนแออัด ส่วนตัวเรามาทานอยู่เรื่อยๆ เพราะอยู่ไกล้ๆ บ้านค่ะ แนะนำให้มาลองค่ะ  